armvectores/hy_wikipedia_2023 huggingface dataset:
Սեն Վիկտոր Ռուզո

Սեն Վիկտոր Ռուզո (ֆր.՝ Saint-Victor-Rouzaud), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Արևմտյան Պամիե կանտոնի կազմի մեջ։ Հանդիսանում է Պամե շրջանը։
Համայնքի INSEE կոդ՝ 09276։


== Բնակչություն ==
Համայնքի բնակչությունը 2008 թվականին կազմում էր 224 մարդ։


== Տնտեսություն ==
2007 թվականի տվյալներով 132 աշխատունակ տարիքի մարդկանցից (15-64 տարեկան) 92-ը տնտեսապես ակտիվ էին, 40-ը անգործունակ (ակտիվության ցուցանիշը 69,7 %, 1999 թվականին եղել է՝ 69,4 %)։ 92 աշխատունակ բնակիչներից 83-ը աշխատում էին (47 տղամարդ և 36 կին), անաշխատանք էին 9-ը (3 տղամարդ և 6 կին)։ 40 անգործունակ մարդկանցից 9-ը աշակերտներ կամ ուսանողներ են, 16-ը թոշակառու, 15-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Վիկտոր Ռուզո» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-10 
«Սեն Վիկտոր Ռուզո» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Տանձուտ (Սպերի գավառ)

Անվան այլ կիրառումների համար տե՛ս՝ Տանձուտ (այլ կիրառումներ)Տանձուտ (թուրքերեն՝ Ahlatlı), գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Սպեր քաղաքից 4 կմ հարավ-արևելք, Տանձուտ լեռան հյուսիս-արևելյան ստորոտներին, Տանձուտ գետի ձախ ափին։


== Բնակչություն ==
XX դարի սկզբին ուներ 300 հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ֆրանցիսկո Ֆոնսեկա

Խոսե Ֆրանցիսկո Ֆոնսեկա Գուսման (իսպ.՝ José Francisco "Kikin" Fonseca Guzmán 1979 թվականի հոկտեմբերի 2-ին Լեոն, Գուանախուատո, Մեքսիկայում) մեքսիկացի ֆուտբոլիստ, հարձակվող, Մեքսիկայի թիմի կազմում մասնակցել է 2006 թվականի աշխարհի չեմպիոնատին։


== Ակումբային կարիերան ==
Ֆոնսեկան սկսել է իր կարիերան «Լա-Պեդադ» ակումբից։ Երկու տարի հետո նրան տեղափոխում են «Պումաս Ունամ» ակումբ։ 2004 թվականին նա օգնում է «Պումաս»-ին դառնալ Մեքսիկայի չեմպիոն, որից հետո նրան տեղափոխումեն «Կռուս Ասուլ» ակումբ։ 2006 թվականի աշխարհի չեմպիոնատից հետո նա գնում է Պորտուգալական «Բենֆիկու» ակումբ, նա այնտեղ խաղացել է ընդամենը 8 խաղ։ 2007 թվականի ձմռանը նա գնում է «Ուանոլ Տիգրես»ակումբ, իսկ չորս տարի հետո «Ատլանտե» ակումբ։


== Միջազգային կարիերան ==
2004 թվականի հոկտեմբերի 27-ին Էկվադորի դեմ ընկերական հանդիպման ժամանակ Ֆոնսեկան խաղում էր Մեքսիկայի կազմում, այդ ընթացքում նա խփում է իր առաջին գոլը։
2005 թվականին նա մասնակից է դառնում Կոնֆեդերացիայի գավաթին։ Մրցարշավերի ժամանակ նա խաղում է Ճապոնիայի, Բրազիլիայի, Գերմանիայի և Հունաստանի դեմ։ Ճապոնիայի դեմ խաղի ժամանակ նա խփում է երկու գոլ։


== Խաղերը ==
Ճապոնիան ընդդեմ Մեքսիկայի 1:2 հաշվով։
Մեքսիկան ընդդեմ Անգոլայի 0:0 հաշվով։
Մեքսիկան ընդդեմ Բրազիլիայի 1:0 հաշվով։
Արգենտինան ընդդեմ Մեքսիկայի 2:1 հաշվով։
Հունաստան ընդդեմ Մեքսիկայի 0:0 հաշվով։
Մեքսիկան ընդդեմ Կուբայի 2:1 հաշվով։
Մեքսիկան ընդդեմ Գվատեմալայի 5:2 հաշվով։
Հոնդուրասը ընդդեմ Մեքսիկայի 2:1 հաշվով։
Պորտուգալիան ընդդեմ Մեքսիկային 2:1 հաշվով։
Մեքսիկան ընդդեմ Պանամայի 1:0 հաշվով։


== Ծանոթագրություններ ==


== Արտաքին հղումներ ==
http://int.soccerway.com/players/jose-francisco-fonseca-guzman/104647/
http://national/pla-football-teams.comyer/9726/Francisco_Fonseca.html(չաշխատող հղում)
http://transfermarkt.com/francisco-fonseca/profil/spieler/31350
Էտրետա

Էտրետա  (ֆր.՝ Étretat), քաղաք Ֆրանսիայի Ծովամերձ Սեն դեպարտամենտում։ Ունի շուրջ  1640  բնակիչ։ Քաղաքի անվանումը սկանդինավյան ծագում ունի և թարգմանաբար նշանակում է արմատներ։
Էտրետան գտնվում է Լա Մանշի ափին և հայտնի է իր բնական կամարներով և ափամերձ գեղատեսիլ ժայռերով։ Այն համարվում է Ֆրանսիայի զբոսաշրջության խոշոր կենտրոններից մեկը։ Վերոհիշյալ ժայռերը կազմությամբ կավճային են, դրանցից երեքը բնական կամարներ ունեն, իսկ մեկը, որին Ասեղ անվանումն են տվել, սրածայր է և ծովի մակերևույթից բարձրանում է մոտավորապես յոթանասուն մետր։ Որոշ ժայռերի բարձրությունը հասնում է իննսուն մետրի։ Այդ ժայռերն ու դրանց առընթեր առողջարան-լողափը գրավել են այնպիսի նկարիչների, ինչպես՝ Գուստավ Կուրբեն, Կլոդ Մոնեն, Էժեն Բուդենը, ովքեր այստեղ ստեղծել են իրենց հանրահայտ բնանկարների մի մասը։ Ի դեպ, նրանց կերպարները հանդես են բերված Մորիս Լեբլանի «Տափակ ասեղ» վեպում (1909 թ.) և Լյուկ Բեսոնի «Լյուսի» կինոնկարում (2014 թ.):
Էտրետան հայտնի է նաև գոլֆի ակումբով, որը գտնվում է հենց ծովի ափին.:
Էտրետայում է գտնվում Մորիս Լեբլանի տուն-թանգարանը։ Այս քաղաքում է էկրանավորվել Ժորժ Սիմենոնի «Մեգրեն և ծեր տիկինը» վեպը։ Ֆիլմը նկարահանվել է 1974 թվականին, ԽՍՍՀ պետհեռուստաընկերության կողմից։ Գլխավոր դերում հանդես է եկել Բորիս Տենինը։


== Նշանավոր մարդիկ ==
Ադրիան Դեկուրսել (1821—1892) — ֆրանսիացի դրամատուրգ։


== Պատկերասրահ ==

		
		
		
		
		
		


== Գրականություն ==
«Էտրետա»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Ծանոթագրություններ ==


== Արտաքին հղումներ ==

 Մեդիաֆայլեր Էտրետա թեմայով Վիքիպահեստում:
Համայնքի պաշտոնական կայք Archived 2017-07-22 at the Wayback Machine.
Ողջի

Ողջի (Կապանի գետ, Հղորա գետ, Ղափան, Ղափանու գետ, Նըղուր, Ոխչի, Ոխչու գետ, Չավնդուր, Օխչի, Օխչու գետ, Օղջու գետ), գետ Հայաստանի Սյունիքի մարզում և Արցախի Քաշաթաղի շրջանում, Արաքսի ձախ վտակը։


== Նկարագրություն ==
Ողջի գետը Զանգեզուրի մեծությամբ երկրորդ գետն է՝ 85 կիլոմետր երկարությամբ։ Սկիզբ է առնում Կապուտջուղի գագաթամերձ՝ հարավարևելյան լանջից՝ 3530մ բարձրությունից, և հոսում մեծ մասամբ անտառապատ խորը կիրճով։ Արաքս է թափվում ծովի մակարդակից 350 մ բարձրությունից։ Ավազանը 1175 կմ² է (որից ՀՀ-ում՝ 788 կմ²), երկարությունը՝ 82 կմ (որից ՀՀ սահմաններում՝ 43 կմ)։
Գտնվելով մեծ մասամբ գրանիտե ժայռերի մեջ՝ Ողջիի խիստ նեղ հովիտը տեղ-տեղ ներկայացնում է մեծ անդունդ, որի մեջ մոլեգնող գետը իր հսկայական մեխանիկական ուժի շնորհիվ լեռներից վիթխարի ժայռաբեկորներ է պոկում, մանրացնում և տանում մինչև Արաքս։ Ողջի գետը ունի մեծ անկում, որը գետի վերին հոսանքում մեկ կիլոմետրի վրա հասնում է 60 մետրի։ 
Ողջի գետի վտակն է Վաչագան գետը։ Ավազանի մեծ մասն անտառապատ է։ Նրա ջրերով են աշխատում Կապանի և Ջրախորի ՀէԿ-երը։ Ջրերն օգտագործվում են նաև ոռոգման համար։
Սնումը խառն է, հորդացումը՝ ապրիլ-հուլիս ամիսներին։ Ունի անկայուն ռեժիմ։ Հորդացումների ժամանակ հաճախ լինում են սելավներ։ Ձախակողմյան վտակներից են՝ Գեղի, Աճանան, Արծվանիկ, աջակողմյաններից՝ Գեղանուշ, Վաչագան, Սուտսալան։ Ողջիի ափերին են գտնվում Քաջարան, Կապան և Կովսական քաղաքները։
Ողջի գետի ակունքները երբեմն կոչվել են Գեջանան։


== Ծանոթագրություններ ==
Սալվա Բալեստա

Սալվա Բալեստա (իսպ.՝ Salvador "Salva" Ballesta Vialcho, մայիսի 22, 1975(1975-05-22) կամ մայիսի 25, 1975(1975-05-25), Սարագոսա), իսպանացի ֆուտբոլիստ, հարձակվող։ 2000 թվականին ճանաչվել է Լա Լիգայի լավագույն ռմբարկու։


== Ակումբային կարիերա ==
Սալվան ծնվել է Սարագոսայում, սակայն իր պրոֆեսիոնալ կարիերան սկսել է «Սևիլյա» ակումբում 1995 թվականին։ 1998 թվականին նա տեղափոխվել է Սանտանդերի «Ռասինգ», որտեղ 1999/00  մրցաշրջանում խփել է 27 գոլ՝ դառնալով Լա Լիգայի լավագույն ռմբարկու։ 2000 թվականին Սալվան պայմանագիր է կնքել «Ատլետիկո Մադրիդի» հետ, որն այդ ժամանակ հանդես էր գալիս Սեգունդայում։ Նոր ակումբի կազմում անցկացրած իր առաջին մրցաշրջանում նա դարձել է 21 գոլի հեղինակ և թիմին օգնել անցնել բարձրագույն դիվիզիոն։
2001 թվականի ամռանը Սալվան պայմանագիր է կնքել «Վալենսիայի» հետ։ Նոր ակումբի կազմում անցկացրած իր առաջին մրցաշրջանում հարձակվողը «չղջիկներին» օգնել է դառնալ չեմպիոն 31-ամյա ընդմիջումից հետո։ Հաջորդ մրցաշրջաններում Բալեստան քիչ է խաղացել թիմում՝ հիմնականում վարձավճարով հանդես գալով «Բոլթոն», «Մալագա» և «Ատլետիկո» ակումբներում։ «Բոլթոնին» նա օգնել է խուսափել Պրեմիեր լիգայից դուրս մնալուց, իսկ «Մալագայի» հետ 2005 թվականին կնքել է լիարժեք պայմանագիր։
2007 թվականի հունվարին Սալվան վարձավճարային հիմունքներով տեղափոխվել է «Լևանտե»։ Փետրվարի 4-ին նա կատարել է իր նորամուտը նոր թիմի կազմում՝ մասնակցելով Մադրիդի «Ռեալի» դեմ խաղին, որի ընթացքում էլ խփել է իր առաջին գոլը հօգուտ ակումբի։ Վարձավճարային պայմանագրի ժամկետի ավարտից հետո Բալեստան վերադարձել է «Մալագա», որտեղ խփել է յոթ գոլ՝ թիմին օգնելով անցնել Լա Լիգա։
2009 թվականին՝ ամառային տրանսֆերային պատուհանի վերջին ժամերին, Սալվան 1+1 սխեմայով պայմանագիր է կնքել «Ալբասետե» ակումբի հետ։ Առաջին մրցաշրջանի ողջ ընթացքում նա եղել է պահեստային խաղացող՝ հանդիպումների մեծ մասում դուրս գալով փոխարինման։ Բալեստան դարձել է այն 14 ֆուտբոլիստներից մեկը, որոնց հետ ակումբը չի երկարաձգել պայմանագրի ժամկետը, և Սալվան իր թիմակից Ֆրանսիսկո Առնաուի հետ վերադարձել է «Մալագա» որպես երիտասարդական թիմի մարզիչ։


== Միջազգային կարիերա ==
Բալեստան Իսպանիայի հավաքականում իր նորամուտը կատարել է 2000 թվականի հունվարի 26-ին՝ Լեհաստանի հավաքականի դեմ ընկերական խաղի երկրորդ խաղակեսում փոխարինելով Իսմայել Ուրսիասին։


== Ձեռքբերումներ ==
Թիմային 
 «Վալենսիա»

 Իսպանիայի առաջնություն – 2001/02Միջազգային
 Իսպանիա (մինչև 21)

 Եվրոպայի երիտասարդական առաջնություն – 1998Անհատական

Պիչիչի մրցանակ Լա Լիգա — 1999/2000
Պիչիչի մրցանակ Սեգունդա — 2000/01


== Ծանոթագրություններ ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Սալվա Բալեստա պրոֆիլը BDFutbol կայքում
Ցուցանիշները soccerbase.com կայքում (անգլ.)
Stats and biography at CiberChe Archived 2020-08-05 at the Wayback Machine. (Իսպաներեն)
Պրոֆիլը transfermarkt.com կայքում(անգլ.)
TV Nova

TV Nova, չեխական թվային հեռուստաալիք։ Սկսել է հեռարձակվել 1994 թ. փետրվարի 4-ից։ Հեռուստաալիքը հասանելի է թվային հեռուստատեսային կայանների, նաև ալեհավաքային և կաբելային հեռուստատեսությամբ։
2008 թվականի հոկտեմբերի 1-ից հեռարձակվում է նաև HD ֆորմատով։


== Տես նաև ==
Nova Cinema
Nova Sport 1
Fanda TV
Smíchov TV
Telka TV
Nova Sport 2


== Արտաքին հղումներ ==
Պաշտոնական կայք
Մաման Տրաորե

Մաման Էլ Հաջի Տրաորե (ֆր.՝ Mahamane El Hadji Traoré, օգոստոսի 31, 1988(1988-08-31), Բամակո, Մալի), մալիացի ֆուտբոլիստ, լիտվական «Ժալգիրիս» ակումբի և Մալիի ազգային հավաքականի կիսապաշտպան։


== Կարիերա ==


=== Ակումբային կարիերա ===
Մաման Տրաորե իր մասնագիտական կարիերան սկսել է իր հայրենի քաղաքի «Սերկլ Օլիմպիկ»։ 2005 թվականին կիսապաշտպանը տեղափոխվել է ֆրանսիական «Նիս» ակումբ։ Թիմում դեբյուտն անցկացրել է 2006 թվականի ապրիլի 30-ին, Լիգա 1-ի «Այաչոյի» դեմ խաղում։
2008 թվականի օգոստոսի 16-ին «Նանսի» ակումբի դեմ խաղում Տրաորեն ակումբում խփեց իր առաջին գոլը, որը խաղում հաղթականն էր.
2010-2011 և 2011-2012 մրցաշրջանները մալիացի ֆուտբոլիստը անցկացրել է Լիգա 2-ում, վարձավճարով խաղալով «Մեց» ակումբում։ Մեցում առաջին խաղը անցկացրել է 2010 թվականի նոյեմբերի 26-ին, «Սեդանի» դեմ։
Ակումբի կազմում իր երրորդ խաղում կիսապաշտպանը գրավեց «Բուլոնի» դարպասապահ Ֆլորիան Բագեի դարպասը։
«Մեցի» կազմում Մաման Տրաորեն խաղացած 41 խաղերում խփեց 7 գոլ և 2011-2012 մրցաշրջանի ավարտին վերադարձավ «Նիս»։


=== Միջազգային ===
Մաման Տրարորեն 2005 թվականից հանդես է գալիս Մալիի ազգային հավաքականում։ Թիմի կազմում խաղացել է Աֆրիկական ազգերի գավաթ 2010-ին (2 խաղ), 2012-ին (1 խաղ) և 2013-ին (5 խաղ։ Տրարորեն հավաքականի հետ կրկնակի անգամ մրցաշարում զբաղեցրել է երրորդ տեղը։


== Վիճակագրություն ==
Ըստ ապրիլի 15, 2013:


== Ձեռքբերումներ ==
Աֆրիկական ազգերի գավաթի բրոնզե մեդալակիր (2)՝ 2012, 2013


== Ծանոթագրություններ ==


== Արտաքին հղումներ ==
Պրոֆիլը Ֆրանսիայի լիգայի պաշտոնական կայքում (ֆր.)
Վիճակագրութունը National Football Teams կայքում(անգլ.)
Պրոֆիլը transfermarkt.com կայքում(անգլ.)
Պրոֆիլը Footballdatabase կայքում (անգլ.)
Ինցագո

Ինցագո  (իտալերեն՝ Inzago, լոմբ.՝ Inzagh, լատ.՝ Andiciacum, Anticiacum), կոմունա Իտալիայում, Լոմբարդիա մարզի Միլան գավառում։
Բնակչությունը 9239 մարդ է։ Բնակչության միջին խտությունը՝ 743 մարդ/կմ²։ Զբաղեցնում է 12, 3 կմ² տարածք։ Փոստային ինդեքս՝ 20065։ Հեռախոսային կոդը՝ 02։


== Արտաքին հղումներ ==
http://www.comuneinzago.urbiportal.it/(չաշխատող հղում)


== Ծանոթագրություններ ==
Ձմեռային օլիմպիական խաղեր 1956

Ձմեռային օլիմպիական խաղեր 1956 (ֆր.՝ Jeux Olympiques D'Hiver 1956, անգլ.՝ 1956 Winter Olympics, իտալերեն՝ 1956 Giochi Olimpici Invernali), պաշտոնապես հայտնի որպես VII ձմեռային օլիմպիական խաղեր, անցկացվել են 1956 թվականի ապրիլի 26-ից մինչև փետրվարի 5-ը Իտալիայի Կորտինա դ’Ամպեցո քաղաքում։ Օլիմպիական խաղերի անցկացման թույլտվությունը նրանց հաջողվել է ստանալ միայն երրորդ փորձից հետո։
Ձմեռային Օլիմպիական խաղերում առաջին անգամ մասնակցություն են ունեցել ԽՍՀՄ մարզիկները (բոլոր սպորտաձևերից՝ բացառությամբ բոբսլեյի և գեղասահքի)՝ ոչ պաշտոնական թիմային հաշվով գրանցելով բացառիկ հաղթանակ։
Օլիմպիական խաղերի բացումը հետաքրքրաշարժ է եղել. օլիմպիական կրակը տանող չմշկորդ Գիդո Կառոլին, վազելու ընթացքում հեռուստատեսային լարի վրա սայթաքելով, ընկել էր, ինչի արդյունքում օլիմպիական կրակը հանգել էր, և ստիպված էին եղել այն կրկին վառել։


== Խաղերի մայրաքաղաքի ընտրություն ==
Խաղերի անցկացման համար, Կորտինա դ’Ամպեցո-ից բացի, հավակնորդների թվում եղել էին հյուսիսամերիկյան երեք այլ քաղաքներ ևս, որոնցից երկուսը ԱՄՆ-ի Լեյք Փլեսիդ (այստեղ Օլիմպիական խաղերն անցկացվել էին 1932 թվականին) և Կոլորադո Սփրինգս, իսկ մյուսը Կանադայի Մոնրեալ քաղաքներն են եղել։ Քվեարկությունը տեղի էր ունեցել 1949 թվականի ապրիլի 27-ին Հռոմում, ՄՕԿ-ի 43-րդ նստաշրջանում։


== Մարզաձևեր ==


=== Հիմնական տեսակներ ===
Փակագծերում նշված է խաղարկված մեդալների թիվը։
Ցուցադրական ելույթներ

բացակայել ենԾրագրային փոփոխություն
Նախորդ խաղերի հետ համեմատած, հիմնական ծրագիրը մնացել էր անփոփոխ։ Խաղերում, առաջին անգամ բացակայել էին նաև ցուցադրական ելույթները։


== Մասնակից երկրներ ==
Մասնակցում էին 32 երկրների մարզիկներ։ Ձմեռային խաղերում դա ռեկորդային թիվ էր։ Գերմանիայի Դեմոկրատական Հանրապետությունը (ԳԴՀ) և Գերմանիայի Դաշնային Հանրապետությունը ներկայացել էին միավորված թիմով։


=== Մրցումների անցկացման ժամանակացույց ===


== Մեդալների արդյունք ==


== Խաղերի մրցանակակիներ ==
Օլիմպիական խաղերի հաղթող էր ճանաչվել ավստրիացի Թոնի Զայլերը, ով հաղթել էր դահուկային բոլոր 3 մարզաձևերում։


== Գրականություն ==
Кулешов А. П., Соболев П. А., Снежная олимпиада (о VII зимних Олимпийских играх в Кортино д’Ампеццо). — М.:Физкультура и спорт, 1956.—144 с.


== Ծանոթագրություններ ==


== Արտաքին հղումներ ==
«Страница Олимпиады»։ Официальный сайт МОК (անգլերեն) 
ЦСДФ (РЦСДФ) (1956). ««VII зимние Олимпийские игры». Документальный фильм». 87 րոպե. http://net-film.ru/ru/film-4681/.
Քրիստին Բաթրսբի

Քրիստին Բաթրսբի, «Արվեստների Թագավորական Ընկերության Անդամ» (ծնվել է 1946 թվականի մարտի 3-ին), բրիտանացի փիլիսոփա, որը փիլիսոփայություն է դասավանդում Ուորվիքի համալսարանում։ 2013 ապրիլին նա Սան Ֆրանցիսկոյի համալսարանի փիլիսոփայության ամբիոնի հայցորդ էր։ Բաթրսբին Արվեստի Թագավորական ընկերության անդամ է։ Նա հայտնի է ֆեմինիստական գեղագիտության վերաբերյալ ուսումնասիրությամբ։


== Գրքեր ==
The Sublime, Terror and Human Difference, Routledge, 2007
The Phenomenal Woman: Feminist Metaphysics and the Patterns of Identity, Routledge, 1998
Gender and Genius: Towards a Feminist Aesthetics, Indiana University Press, 1990


== Ծանոթագրություններ ==


== Արտաքին հղումներ ==
Christine Battersby at the University of Warwick
Կոտելվա

Կոտելվա (ուկրաիներեն՝ Котельва), քաղաքատիպ ավան Ուկրաինայի Պոլտավայի մարզի Կոտելվայի շրջանում, շրջկենտրոն։ Հիմնադրվել է 1583 թվականին։
2001 թվականի տվյալներով Կոտելվա քաղաքատիպ ավանում բնակվում էր 12 660 մարդ։ Բնակավայրը զբաղեցնում է 26,87 կմ² տարածք։ Բնակչության խտությունը կազմում էր 471,14 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ալբի (Կալաբրիա)

Ալբի  (իտալերեն՝ Albi)՝ կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 1105 մարդ, բնակչության խտությունը կազմում է 39 մարդ/կմ²։ Զբաղեցնում է 28 կմ² մակերես տարածք։ Փոստային ինդեքսն է՝ 88055։ Հեռախոսային կոդը՝ 0961։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0961 923303
Էլ-փոստ՝ comune_di_albi@tiscali.it
Պաշտոնական կայք՝ http://www.comunedialbi.it/ Archived 2006-08-13 at the Wayback Machine.


== Արտաքին հղումներ ==
http://www.comunedialbi.it/ Archived 2006-08-13 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Սուտտե

Սուտտե (էստ․՝ Sutte), գյուղ Էստոնիայի Վիրումաա նահանգի Վասցելիինա շրջանում։
2011 թվականի տվյալներով գյուղում բնակվում էր 22 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աստերոիդների ցանկ (216501-216600)

Աստերոիդների ցանկ (216401-216500)  • Աստերոիդների ցանկ  • Աստերոիդների ցանկ (216601-216700)
 Աստերոիդների ցանկ (216401-216500)  • Աստերոիդների ցանկ  • Աստերոիդների ցանկ (216601-216700)
Պատերնոպոլի

Պատերնոպոլի (իտալերեն՝ Paternopoli), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 2716 մարդ, բնակչության խտությունը կազմում է 151 մարդ/կմ²։ Զբաղեցնում է 18 կմ² մակերես։ Փոստային ինդեքս՝ 83052, հեռախոսային կոդ՝ 0827։


== Ժողովրդագրություն ==
Բնակչության թվաքանակի փոփոխությունները


== Ծանոթագրություններ ==
Վարովցի

Վարովցի (ուկրաիներեն՝ Варівці), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Վարովցի գյուղում բնակվում էր 596 մարդ։ Բնակավայրը զբաղեցնում է 2584 կմ² տարածք։ Բնակչության խտությունը կազմում էր 230,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեմպոիս

Ալեմպոիս (էստ․՝ Alempois, հնագույն վարչական միավոր ներկայիս Էստոնիայի Հանրապետությունում։ Ոչնչացվել է գերմանացիների կողմից 1224 թ․–ին։


== Արտաքին հղումներ ==
Kuidas elasid inimesed vanasti, möödunud sajandil ja praegu (անգլ.)
Eesti haldusjaotus ja võõrvõimude vaheldumine läbi aegade Archived 2013-03-29 at the Wayback Machine. (անգլ.)
Հարրի Փոթերը և Կրակի գավաթը (այլ կիրառումներ)

Հարի Փոթերը և Հրե գավաթը, կարող է վերաբերել՝

Հարրի Փոթերը և Կրակի գավաթը - չորրորդ գիրքը Հարրի Փոթերի արկածների մասին, որը գրել է անգլիացի գրող Ջոան Ռոուլինգը
Հարի Փոթերը և Կրակի գավաթը - ռեժիսոր Մայք Նյուելի ֆիլմերից, որի գլխավոր դերերը մարմնավորում են Դենիել Ռեդկլիֆը, Ռուպերտ Գրինթը, Էմմա Ուոթսոնը, Բրենդեն Գլիսոնը, Ալան Ռիկմանը, Մայքլ Գեմբոնը, Ռեյֆ Ֆայնսը, Ռոբերտ Պաթինսոնը, Ռոբբի Կոլտրեյնը, Մեգգի Սմիթը
Իլյաշևկա (գյուղ, Տրոստյանեցի շրջան)

Անվան այլ կիրառումների համար տե՛ս՝ ԻլյաշևկաԻլյաշևկա (ուկրաիներեն՝ Ілляшівка), գյուղ Ուկրաինայի Վիննիցայի մարզի Տրոստյանեցի շրջանում։ Հիմնադրվել է 1700 թվականին։
2001 թվականի տվյալներով Իլյաշևկա գյուղում բնակվում էր 805 մարդ։ Բնակավայրը զբաղեցնում է 2,3 կմ² տարածք։ Բնակչության խտությունը կազմում էր 350 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գոլուբովկա (գյուղ, Բորովի շրջան)

Անվան այլ կիրառումների համար տե՛ս՝ ԳոլուբովկաԳոլուբովկա (ուկրաիներեն՝ Голубівка), գյուղ Ուկրաինայի Խարկովի մարզի Բորովի շրջանում։ Հիմնադրվել է 1690 թվականին։
2001 թվականի տվյալներով Գոլուբովկա գյուղում բնակվում էր 32 մարդ։ Բնակավայրը զբաղեցնում է 0,489 կմ² տարածք։ Բնակչության խտությունը կազմում էր 65,44 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Hit the Road Jack

«Hit The Road Jack», Փերսի Մեյֆիլդի երգը, որը առաջին անգամ կատարվել է 1960 թվականին։ Ավելի շատ հայտնի է Ռեյ Չարլզի կատարմամբ, 1961 թվականին։
Ռեյ Չարլզի կատարմամբ երգը երկու շաբաթ առաջին հորիզոնականում է եղել Billboard Hot 100 չարթում, սկսած 1961 թվականի հոկտեմբերի 9-ից։ Երգը նույնպես առաջինն է եղել R&B չարթերում։ Այն գրավել է 387-րդ հորիզոնականը Rolling Stone ամսագրի բոլոր ժամանակների 500 լավագույն երգերի ցանկում։


== Վարկանշային աղյուսակներ ==


== Ծանոթագրություններ ==
Նուրե օգ Ուվդալ

Նուրե օգ Ուվդալ (նորվ.՝ Nore og Uvdal), կոմունա Նորվեգիայի Բուսկերուդ ֆյուլքեյում։ Կոմունայի վարչական կենտրոնը Ռյոդբերգ քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 2501.5 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։


== Նուրե օգ Ուվդալի զինանշանը ==
Նուրե օգ Ուվդալ կոմունայի զինանշանը հաստատվել է 1982 թվականի մարտի 26-ին և իրենից ներկայացնում է կանաչ և դեղին գույնով ներկված վահան, ներքևի մասը սուր, որի վրա պատկերված է տնակի տեսքով պահեստ, որտեղ պահում են բերքը և անվավոր սղոց, որով կտրում են փայտը։ Այս նշանների ընտրությունը պայմանավորված է այն հանգամանքով, որ կոմունայի տնտեսության առանցքային ուղղությունը բուսաբուծությունն ու փայտամշակությունն է։


== Բնակչություն ==
Համաձայն 2007 թվականի մարդահամարի տվյալների՝ Նուրե օգ Ուվդալ կոմունայում բնակվում է 2534 մարդ։ Կոմունայի բնակչության քանակը վերջին 60 տարում նվազում է գրանցվել։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2008-01-30 at the Wayback Machine.(նորվ.)


== Ծանոթագրություններ ==
(4075) Սվիրիդով

(4075) Սվիրիդով (անգլ.՝ Sviridov), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 14-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 3,025829 ա. մ., առավելագույնը մոտենում է 2,8896 ա. մ. հեռավորության վրա և հեռանում 3,162 ա. մ.։ Արեգակի շուրջ մեկ ամբողջական պտույտ է կատարում 1922,49 երկրային օրվա ընթացքում, իր ուղեծրով շարժվելով միջինում 0,187257 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,77° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4075) Սվիրիդով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամերատա Կոռնելո

Կամերատա Կոռնելո (իտալերեն՝ Camerata Cornello), կոմունա Իտալիայում։ Գտնվում Է Լոմբարդիա մարզի Բերգամոյի գավառում։
Բնակչությունը կազմում է 646 մարդ։ Բնակչության խտությունը կազմում է 54 մարդ/կմ²։ Զբաղեցնում է 12 կմ² մակերես։ Փոստային ինդեքս՝ 24010, իսկ հեռախոսային կոդը՝ 0345։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռխոս՝ 0345 43543
Էլեկտրոնային հասցե՝ info@cameratacornello.com


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պատաջուր Վերին

Պատաջուր Վերին, գյուղ Օսմանյան կայսրությունում, Տրապիզոնի վիլայեթի Լազիստանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Տրամագիծ

Երկրաչափության մեջ շրջանագծի տրամագիծն այն լարն է, որը անցնում է շրջանագծի կենտրոնով ( ինչպես նաև այդ հատվածի երկարությունը)։ Տրամագիծը հավասար է երկու շառավիղների երկարությունների գումարին (d=2r)։


== Նշանակումը ==

Սովորաբար գծագրերում տրամագիծը նշվում է հունարեն անվանման διάμετρος (diametros) -  δια- (dia-), "միջով" + μέτρον (metron), "չափել" առաջին տառով՝ «d» կամ ø նշանով։
Տարածված սխալ է, երբ ø նշանը շփոթում են Փ տառի հետ և, նույնիսկ ավելի հեռուն գնալով, նշանակում են ֆ կամ F տառով։ Պետք չէ այն շփոթել նաև դատարկ բազմության ∅ նշանի հետ։


== Ծանոթագրություններ ==
Պիեռո Մանձոնի

Պիեռո Մանձոնի (իտալերեն՝ Piero Manzoni,հուլիսի 13, 1933(1933-07-13)[…], Սոնչինո, Կրեմոնա, Լոմբարդիա, Իտալիայի թագավորություն - փետրվարի 6, 1963(1963-02-06)[…], Միլան, Իտալիա), իտալացի նկարիչ, որը հայտնի է իր կոնցեպտուալ աշխատանքներով՝ ստեղծված որպես իր ժամանակակից Իվ Քլեյնի ստեղծագործությունների ուղիղ պատասխան։ Գտնվում է արվեստի այնպիսի ձևի ստեղծման ակունքներում, ինչպիսին է շոկ-արթը:


== Կենսագրություն ==
Ծնվել է 1933 թվականի հուլիսի տասներեքին Կրեմոնա գավառի Սոնչինո փոքրիկ քաղաքում։
Մանձոնիին բնորոշ են ներկանյութերով և տարբեր նյութերով փորձարկումներ կատարելը։ Օրինակ, նա օգտագործել է ֆոսֆորափայլ ներկ և կոբալտի քլորիդ, որպեսզի ստանա ժամանակի ընթացքում փոփոխվող գույնի տպավորություն։ Չնայած նա ունեցել է էլ ավելի անսովոր գաղափարներ։ Օրինակ, նա ստեղծել է արձան սպիտակ բամբակից, ապակու մանրաթելերից, ճագարի կաշվից և արհեստական  թխվածքաբլիթներից։
1958 թվականին նա ստեղծել է «պնևմատիկ (օդաճնշական) արձան»՝ կազմված 45 փչովի մեմբրանից։ Արձանի գնորդը ստացել է նաև հեղինակի շունչը, որով լցված էին մեմբրանները։ Նա նաև փորձել է ստեղծել կենդանու մեխանիկական արձան, որի շարժման համար արևային էներգիա պիտի օգտագործվեր։ 1960 թվականին նա ստեղծել է մի գունդ, որը շարժվել է օդի հոսանքով։
1960 թվականին Մանզոնին որպես արվեստի գործ ներկայացրել է մի քանի պինդ խաշած ձու, որոնց վրա թողել է իր մատնահետքերը։ Հանդիսատեսներին թույլատրվել է ուտել ամբողջ ցուցահանդեսը 70 րոպեի ընթացքում։ Ավելի ուշ նա սկսել է վաճառել իր մատնահետքերը։ Նաև Մանզոնին հայտարարել է, որ որոշ մարդիկ, այդ թվում Ումբերտո Էկոն, համարվում են արվեստի քայլող գործեր։
1961 թվականի մայիսին Մանզոնին տեղավորել է սեփական կղանքը պահածոյի 90 համարակալված տարաներում (յուրաքանչյուրում՝ 30 գրամ) և նրանց վրա  չորս լեզուներով գրել է. «Նկարչի կղկղանքը»։ Ինքը Մանզոնին պարզաբանել է իր արարքն այսպես. «Ես արվեստի գործեր գնողների վստահության հանդեպ ուշադրություն եմ հրավիրում»։ Հաջորդ տարիներին այդ տարաները հայտնվել են արվեստի տարբեր հավաքածուներում՝ ստանալով նշանակալի մրցանակներ ամբողջ աշխարհում։ Տեղեկություններ կան, որ հետագայում դրանցից մի քանիսը պայթել են (հավանաբար կոռոզիայից և կուտակված գազերի ճնշման տակ)։
Նույն թվականին նա ցուցահանդեսի համար մերկ մարդկանց վրա ստորագրել է և նույնիսկ նրանց դա հաստատող վկայագիր է տվել։ Նա նաև ստեղծել է «կախարդական պատվանդան», որի վրա բարձրանալով՝ բոլորը դառնում էին արվեստի գործ։
1963 թվականին Պիերո Մանզոնին մահացել է սրտամկանի կաթվածից Միլանի իր ստուդիայում։


== Ծանոթագրություններ ==


== Արտաքին հղումներ ==
Оуэн Ричард։ ««Дерьмо художника» оказалось гипсом»։ InoPressa.ru  
«Piero Manzoni — Home Page» (անգլերեն)։ Արխիվացված է օրիգինալից 2012-02-26-ին։ Վերցված է 2008-05-26  
«Merda d'Artista, or, You Call That Shit Art?» (անգլերեն)։ poopreport.com։ Արխիվացված է օրիգինալից 2012-02-26-ին։ Վերցված է 2007-01-16  
«Пьеро Мандзони (Piero Manzoni) в рубрике «Искусство ли это?»»։ K'arta Города։ Արխիվացված է օրիգինալից 2012-05-19-ին։ Վերցված է 2012-02-08  
Лекция Ирины Кулик в Музее «Гараж». Пьеро Мандзони - Маурицио Каттел
(217) Էվդորա

(217) Էվդորա (անգլ.՝ Eudora), աստերոիդ աստերոիդների հիմնական գոտում։ Հայտնաբերվել է 1880 թվականի օգոստոսի 30-ին Ժերոմ Կոջիայի կողմից Մարսելում։
Միջին հեռավորությունը Արեգակից կազմում է 2,877873 ա. մ., առավելագույնը մոտենում է 2,0037 ա. մ. հեռավորության վրա և հեռանում 3,752 ա. մ.։ Արեգակի շուրջ մեկ ամբողջական պտույտ է կատարում 1783,22 երկրային օրվա ընթացքում, իր ուղեծրով շարժվելով միջինում 0,201882 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(217) Էվդորա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Օգոստոսի 13

Օգոստոսի 13, տարվա 225-րդ (նահանջ տարիներին՝ 226-րդ) օրն է։

Տարվա ավարտին մնում է 140 օր։


== Դեպքեր ==
582 - Մորիկը դառնում է Արևելյան Հռոմի կայսր
1907 - Նյու Յորքում սկսում են աշխատել առաջին տաքսիները
2004 - XXVII Ամառային Օլիմպիական խաղերի բացումը Աթենքում, Հունաստան


== Ծնունդներ ==
1842 - Ալբեր Սորել, ֆրանսիացի պատմաբան
1882 - Յակուբ Կոլաս Якуб Колас բելառուս գրող
1899 - Ալֆրեդ Հիչքոք Alfred Hitchcock անգլիացի կինոռեժիսոր և փրոդյուսեր
1926 - Ֆիդել Կաստրո Fidel Castro Ruz կուբացի համայնավար հեղափոխական
1929 - Բագրատ Հովհաննիսյան, կինոռեժիսոր
1943՝
Ազատ Գասպարյան, կինոյի և թատրոնի դերասան
Ռուբեն Ավագյան, պետական և ռազմական գործիչ
1948 - Զավեն Աբրահամյան, հայ դերասան
1948 - Քեթլին Բեթլ Kathleen Battle ամերիկացի սոփրանո
1953 - Մարկուս Վիանա Marcus Viana բրազիլացի ջութակահար և դաշնակահար
Արցախի պատերազմի մասնակիցներ՝
1955 - Գառնիկ Դանիելյան
1963 - Արթուր Աղաջանյան
1957 - Արմեն Խաչատրյան, պետական գործիչ և դիվանագետ
1976 - Արթուր Ոսկանյան, ֆուտբոլիստ
1979 - Եղիշե Մելիքյան, ֆուտբոլիստ
1992 - Լուկաս Մոուրա, բրազիլացի ֆուտբոլիստ, կիսապաշտպան
1988 - Էմո, ամերիկացի երգչուհի


== Մահեր ==
1173 - Ներսես Շնորհալի, հայ եկեղեցական գործիչ, աստվածաբան, բանաստեղծ, երաժշտագետ, երգահան, պատմիչ, Ամենայն Հայոց Կաթողիկոս (ծ. 1102)
1826 - Ռենե Լաեննեկ, ֆրանսիացի բժիշկ և անատոմ
1863 - Էժեն Դելակրուա, ֆրանսիացի նկարիչ
1900 - Վլադիմիր Սոլովյով, ռուս փիլիսոփա
1912 - Ժյուլ Մասանէ, ֆրանսիացի կոմպոզիտոր
1946 - Հերբերտ Ուելս, անգլիացի ֆանտաստ գրող
1956 - Յակուբ Կոլաս, բելարուս գրող
1984 - Տիգրան Պետրոսյան, հայ շախմատիստ
1987 - Գաբրիել Գյուրջյան, նկարիչ
1992 - Արցախի պատերազմում զոհվածներ՝
Սամվել Մանգասարյան
Սլավիկ Աբրահամյան
2000՝ (Տասնութ տարեկանում) Էդգար Էլբակյան Կրտսեր


== Տոներ ==
Ձախլիկների միջազգային օր
Հայաստանում շինարարների օրն է 2003 թվականից
Կենտրոնաաֆրիկյան Հանրապետություն՝ Անկախության օր (Ֆրանսիայից, 1960 թ.)


== Ծանոթագրություններ ==
Գրետա Գարբո

Գրետա Գարբո (շվեդերեն՝ Greta Lovisa Gustafsson, սեպտեմբերի 18, 1905(1905-09-18)[…], Katarina church parish, Ստոկհոլմ, Ստոկհոլմի լեն, Շվեդիա - ապրիլի 15, 1990(1990-04-15)[…], Նյու Յորք, ԱՄՆ), շվեդ դերասանուհի, խաղացել է 30-ից ավելի ֆիլմերում։


== Կենսագրություն ==
Գրետա Գարբոն ծնվել է Ստոկհոլմում, 1905 թվականին։ Ավարտել է Ստոկհոլմի դրամատիկական արվեստի դպրոցը։ Որոշ ժամանակ աշխատել է որպես նորաձևություններ ցուցադրող։ Ռեժիսոր Էրիկ Պետշլերի «Թափառաշրջիկ Պետերը» կարճամետրաժ կինոնկարով (1922) Գարբոն մուտք է գործել կինո, այնուհետև գլխավոր հերոսուհու դերում  նկարահանվել ռեժիսոր Մորից Ստիլերի «Գյոստա Բերլինգի առասպելը» կինոժապավենում (1924): Հոլիվուդ մեկնելուց առաջ Գարբոն Գերմանիայում նկարահանվում է ռեժիսոր Գ. Վիլհելմ Պաբստի «Տխուր նրբանցք» ֆիլմում (1925): Ամերիկյան «Հեղեղ» կինոնկարով (ռեժիսոր Մոնտա Բելլ, 1926) կինեմատոգրաֆիայի պատմության մեջ գրվում է Գարբոյի փայլուն էջերից մեկը։ Գարբոյի ստեղծագործական աշխատանքի բարձր կուլտուրան, իր կենդանի արտահայտությունն է գտել ռեժիսորներ Ֆրեդ Նիբյոյի «Գայթակղեցնողները» (1927) և «Խորհրդավոր լեդին» (1929), Կլարենս Բրաունի «Սեր» (1927) և «Գործարար կինը (1928), Ժակ Ռեյդերի «Համբույրը» (1929), Կլարենս Բրաունի «Աննա Քրիստի» (1930), Ռուբեն Մամուլյանի «Քրիստինա թագուհին» (1933), Կլարենս Բրաունի «Աննա Կարենինա» (1935) և «Նվաճում» (1937), Էդմունդ Գուլդինգի «Գրանտ-հոթել» (1932), Ջորջ Ֆիցմորիսի «Մատա-հարի» (1931), Ջորջ Կյուքորի «Քամելիասարդ տիկինը» (1937), Էրնստ Լյուբիչի «Նինոչկա» (1939) և այլն։ Ռեժիսոր Ջորջ Կյուքորի «Երկդեմ կինը» կինոնկարից հետո (1941), 36-ամյա Գարբոն ընդմիշտ հեռանում է կինոյից։
Ամերիկյան կինոակադեմիայի կողմից հրապարակված Ամերիկյան բոլոր ժամանակների ֆիլմերի 100 մեծագույն աստղերի ցանկում 5-րդ տեղում է, 1955 թվականին ստացել է պատվավոր Օսկար կինոյում ունեցած ներդրումների համար, 3 անգամ ներկայացվել է Օսկար լավագույն դերասանուհու համար անվանակարգում։


== Ծանոթագրություններ ==


== Արտաքին հղումներ ==
IMDb-ում էջ
Գրետա Գարբոն իր մասին Archived 2017-09-27 at the Wayback Machine.
allrovi կայքում(չաշխատող հղում)
Գրետա Գարբոյի մասին yahoo-ում Archived 2012-01-14 at the Wayback Machine.
Յասնոգորկա (Բելոկալիտվինսկի շրջան)

Յասնոգորկա (ռուս.՝ Ясногорка), ավան Ռուսաստանի Դաշնության Ռոստովի մարզի Բելոկալիտվինսկի շրջանում։ Մտնում է Սինեգորսկի գյուղական համայնքի կազմի մեջ։
Նովովոսկրեսենկա (գյուղ, Վեսելինովոյի շրջան)

Նովովոսկրեսենկա (ուկրաիներեն՝ Нововоскресенка), գյուղ Ուկրաինայի Նիկոլաևի մարզի Վեսելինովոյի շրջանում։
2001 թվականի տվյալներով Նովովոսկրեսենկա գյուղում բնակվում էր 273 մարդ։ Բնակավայրը զբաղեցնում է 0,669 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անապատային մորահավ

Անապատային մորահավ (լատ.՝ Hippolais languida), շահրիկների ընտանիքի թռչուն։ Բնադրող-չվող է, Հայաստանում տարածված։


== Արտաքին կառուցվածք ==
Մարմնի երկարությունը 14 սմ է, թևերի բացվածքը՝ 20-23 սմ, կենդանի զանգվածը՝ 12-13 գ։ Կտուցը երկար է, ճակատը՝ տափակ։ Հոնքը և ակնօղակը բաց գույնի են։ Մարմինը վերևից դարչնավուն-մոխրագույն է, ներքևից՝ սպիտակ։ Թևերը երկար են, մուգ՝ սպիտակավուն հատվածով, պոչը՝ երկար, սևավուն՝ սպիտակ եզրերով, թռիչքի պահին՝ ցայտուն դարչնագույն երանգով։


== Սննդառություն ==
Սնվելու պահին պոչը տարուբերում է։ Բնակվում է թփուտային կիսաանապատներում, չոր լեռնատափաստաններում։ Սնվում է անողնաշարավորներով։


== Բազմացում և զարգացում ==
Գարնանային վերադարձը՝ մայիսի առաջին կեսից հունիսի կեսին։ Այդ ընթացքում զուգահեռաբար ձևավորվում են հարսանեկան զույգերը, և սկսվում է բների կառուցումը։ Առաջին կիսակառույց բները գրանցվում են հունիսի 1-ին կեսին։ Բույնը գավաթաձև է՝ ցողուններից, կառուցում է էգը։ Բնադրում է ցածր թփուտներում։ Ձվերի լրիվ քանակը բներում հայտնվում են հունիսի վերջին։ Դնում է 19 մմ տրամագծով, բաց վարդագույն՝ մուգ պտերով 4-5 ձու։ Թխսակալում է էգը։ Թռիչքին լիարժեք տիրապետող ձագերի ընտանիքները և ինքնուրույն երիտասարդ անհատները գրանցվում են հուլիսին, կրկնակի բնադրման դեպքում՝ նաև օգոստոսի ընթացքում։
Մոնտեֆորե Կոնկա

Մոնտեֆորե Կոնկա (իտալերեն՝ Montefiore Conca), կոմունա Իտալիայի Էմիլիա Ռոմանիա մարզի Ռիմինի գավառում։ Բնակչությունը կազմում է 1766 մարդ, բնակչության խտությունը՝ 80 մարդ/կմ² մակերես։ Զբաղեցնում է 22 կմ² մակերես։ Փոստային ինդեքս՝ 47040, հեռախոսային կոդ՝ 0541։ Տոնը նշվում է նոյեմբերի 11-ին։
Կոմունայի հովանավորն է սուրբ Պողոս առաքյալը։ Տոնը նշվում է հունվարի 25-ին։
Չիտա Սանտ Անջելո

Չիտա Սանտ Անջելո (իտալերեն՝ Città Sant'Angelo ), կոմունա Իտալիայում, գտնվում է Աբրուցո մարզում՝ Պեսկարա գավառում։
Բնակչությունը կազմում է 13239 մարդ, բնակչության խտությունը կազմում է 221 մարդ/կմ²։ Զբաղեցնում է 62 կմ² մակերես։ Փոստային ինդեքս՝ 65013, հեռախոսային կոդ՝ 085:


== Ժողովրդագրություն ==
Բնակչություն


== Կապի տվյալներ ==
Գլխավոր կայք՝ http://www.comune.cittasantangelo.pe.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Առաջնագծի մարտիկների ալբանական երգեր

Առաջնագծի մարտիկների ալբանական երգեր (ալբ․՝ Këngë Kreshnikësh or Cikli i Kreshnikëve), ալբանական էպիկական պոեզիայի բաղկացուցիչ մասը կազմող ավանդական երգաշարի մեջ մտնող ալբաներեն երգեր, որոնք իրենց հստակ ձևակերպումն ստացել են 17-18-րդ դարերում և բանավոր կերպով սերնդեսերունդ փոխանցվել ժողովրդական երգիչների՝ բարդերի միջոցով։ Դրանք առաջին անգամ գրի են առնվել 20-րդ դարի առաջին տասնամյակներին ֆրանցիսկյան վանականներ Շտեֆան Գեչովիի և Բեռնարդին Պալայի կողմից։ Հենց վերջինս էլ առաջին անգամ հրատարակել է դրանք բնագրի լեզվով՝ ալբաներեն, 1937 թվականին։ Ալբանացի բարդերի՝ հիշելով՝ բերանացի երգելու ավանդույթը միակն է, որ դեռևս պահպանվել է ժամանակակից Եվրոպայում։


== Պատմություն ==
Երգերը ծնունդ են առել հարավային սլավոնների միջավայրում և երկու լեզուներին տիրապետող երգիչների միջոցով փոխանցվել  են (իսկ որոշ ուսումնասիրողների կարծիքով՝ վերադարձվել են) ալբանական միջավայրին։ Հետազոտությունները վկայում են, որ այդ երգերը հիրավի ծնունդ են առել 17-18-րդ դարերում և բանավոր կերպով փոխանցվել են ալբանացի բարդերի միջոցով։ Դրանք սերբախորվաթերենից թարգմանություններ կամ փոխադրություններ չեն պարզապես, թեև փոխանցվել են Բոսնիայի հարավ-սլավոնական միջավայրից, այլ միանգամայն անկախ կերպով մշակման են ենթարկվել հյուսիսալբանական լեռներում ։


== Գրականություն ==


== Ծանոթագրություններ ==


== Արտաքին հղումներ ==
Ajkuna's Lament: Ajkuna Cries for her Lost Son, Omer
Գլինկի (գյուղ, Գորնոստաևսկոե բնակավայր)

Անվան այլ կիրառումների համար տե՛ս՝ ԳլինկիԳլինկի (ռուս.՝ Глинки), գյուղ Ռուսաստանի Ռյազանի մարզի Միխայլովսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ելշանկա (գյուղ, Տերենգուլսկի շրջան)

Անվան այլ կիրառումների համար տե՛ս՝ ԵլշանկաԵլշանկա (ռուս.՝ Елшанка), գյուղ Ռուսաստանի Ուլյանովսկի մարզի Տերենգուլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սրբերի Քարանձավ

Սրբերի Քարանձավ, լեռ է Երնջակ գավառում՝ Վիշապասար կամ Օձասար և Նահաջիր լեռների միջև, Նորաշեն գյուղից արևմուտք։ Լեռնոտ և ոչ այնքան բուսածածկ լեռ է։ Լեռնալանջերին ունի բնական քարանձավներ, որոնցից մեկում կա կաթոցներով աղբյուր։


== Գրականություն ==
Ա. Այվազյան,  Նախիջևան. բնաշխարհիկ պատկերազարդ հանրագիտակ։
Կուրսել սու Տուա

Կուրսել սու Տուա (ֆր.՝  Courcelles-sous-Thoix), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 61 մարդ, բնակչության խտությունը` 13.96 մարդ/կմ²։ Բնակավայրը զբաղեցնում է 4.37 կմ² տարածք։


== Աշխարհագրություն ==
Գտնվում է Փարիզ քաղաքից 100 կմ հյուսիս, Ամյեն քաղաքից 26 կմ հարավ-արևմուտք։


== Բնակչություն ==


== Տնտեսություն ==
2010 թվականին ուներ 33 աշխատունակ (15-64 տարեկան)  բնակիչ, որոնցից ակտիվ էին 19-ը, իսկ ոչ ակտիվները` 14։ Ակտիվության ցուցանիշը կազմում է 57,6 %։ 19 աշխատունակ մարդկանցից աշխատել է 17 անձ (8 տղամարդ և 9 կին)։ Գործազուրկ են եղել 2 անձ (1 տղամարդ և 1 կին)։ 14 անաշխատունակներից 3-ը եղել են աշակերտներ կամ ուսանողներ, 10-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բիտի (Սարդինիա)

Անվան այլ կիրառումների համար տե՛ս՝ Բիտի (այլ կիրառումներ)Բիտի (իտալերեն՝ Bitti), կոմունա Իտալիայում, գտնվում է Սարդինիա մարզի Նուորո գավառում։
Բնակչությունը 3481 մարդ, բնակչության խտությունը՝ 16,12 մարդ/կմ², զբաղեցրած տարածքը՝ 215,88 կմ²։
Փոստային ինդեքս՝ 8021, հեռախոսային կոդ՝ 0784։
Բնակչության հովանավոր սուրբ համարվում է Սուրբ Գևորգը։ Տոնը նշում են ամեն տարի ապրիլի 23-ին։


== Հղումներ ==
Բնակավայրի պաշտոնական կայք (իտալ.)
Ախուրի (Վերին Բասենի գավառ)

Ախուրի, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում է Վերին Բասենի տարածքում։
Բնակչության մասին տեղեկություններ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սիգմա-բարիոն

Սիգմա-բարիոն, տարրական մասնիկ, որը իրենից ներկայացնում է բարիոն -1 տարօրինակությամբ և 1 իզոտոպական սպինով։ Նրանք խմբավորվում են բազմաթիվ երեքական մասնիկների՝ սիգմա-մինուս-բարիոն Σ−, սիգմա-զրո-բարիոն Σ0, սիգմա-պլյուս-բարիոն Σ+: Σ-բարիոն կազմում մտնում են վերին, ստորին և մեկ տարօրինակ քվարկ։ Ինչպես նաև Σ-բարիոն ընդունված է անվանել անալոգային մասնիկ, ում s-քվարկի փոխարեն c-, b- կամ t-քվարկ։ Հիմնականում սպինը լինում է 1/2, ուղեծրային մոմենտի առկայության դեպքում սպինը կարող լինել ավելի մեծ։


== Տարօրինակ քվարկ ==
Տարօրինակ քվարկը -1/2 սպինով ֆերմիոն է և մասնակցում է բոլոր չորս հիմնարար փոխազդցություններին՝ գրավիտացիային, էլեկտրամագնիսականությանը, թույլ և ուժեղ փոխազդեցություններին։ Տարօրինակ քվարկի հակամասնիկը տարօրինակ հակաքվարկն է (անգլիալեզու գրականության մեջ երբեմն կոչվում է հակատարօրինակ քվարկ կամ պարզապես հակատարօրինակ), տարբերվում է նրանից միայն մի քանի մեծությունների նշանով։
Առաջին տարօրինակ մասնիկը (տարօրինակ քվարկով մասնիկ) հայտնաբերվել է 1947 թ. (կաոնները), սակայն տարօրինակ քվարկի գոությունը (վերև և ներքև քվարկների հետ միասին) տեսականորեն առաջադրվել է միայն 1964 թ. Մարի Գել-Մանի և Ջորջ Ցվայգի կողմից՝ բացատրելու համար հադրոնների դասակարգման Ութական ճանապարհի սխեման։ Քվարկների գոյության առաջին վկայությունները ստացվեցին 1968 թ., Ստանֆորդի գծային արագացուցչային կենտրոնի խոր ոչ առաձգական ցրումների փորձերում։ Այս փորձերը հաստատեցին վերև- ու ներքև- քվարկների գոյությունը, ինչպես նաև տարօրինակ քվարկների, ինչպես պահանջվում էր Ութական ճանապարհի բացատրության համար։


== Տարօրինակ քվարկով հադրոններ ==
Տարօրինակ քվարկ ունեցող հադրոններից են՝

կաոնները՝ տարօրինակ քվարկ (կամ նրա հակամասնիկ) և u- կամ d- քվարկ ունեցող մեզոնները,
բուրմունք չունեցող η- և η'- մեզոնները մի քանի քվարկ-հակաքվարկ զույգերի, այդ թվում՝ տարօրինակ քվարկ-հակաքվարկ զույգի գծային կոմբինացիա են,
բուրմունք չունեցող φ-մեզոնը ունի միայն տարօրինակ քվարկ-հակաքվարկ զույգ,
տարօրինակ բարիոնները, որոնք հայտնի են հիպերոններ անունով. Σ և Λ ունեն մեկ տարօրինակ քվարկ, Ξ-ն՝ երկու, Ω-ն՝ երեք։Բոլոր հադրոնների (այդ թվում՝ s-վալենտական քվարկներ չունեցող) կազմության մեջ կան վիրտուալ զույգեր, որոնք բաղկացած են տարօրինակ քվարկից և հակաքվարկից։


== Սիգմա-բարիոնի բնութագրություն ==


== Արտաքին հղումներ ==
Ишханов Б. С., Кэбин Э. И.։ «Сигма-гипероны»։ Шпаргалка для отличника. Частицы и ядра (ռուսերեն)։ msu.ru։ Արխիվացված օրիգինալից 2012-05-14-ին։ Վերցված է 2011-07-23 


== Գրականություն ==
R. Nave։ «Quarks»։ HyperPhysics։ Georgia State University, Department of Physics and Astronomy։ Վերցված է 2008 թ․ հունիսի 29 
A. Pickering (1984)։ Constructing Quarks։ University of Chicago Press։ էջեր 114–125։ ISBN 0-226-66799-5
Ձյան ճնճղուկ

Ձյան ճնճղուկ (լատ.՝ Montifringilla nivalis), ճնճղուկների ընտանիքի թռչուն։ Նստակյաց է, քիչ տարածված։


== Կառուցվածք ==

Մարմնի երկարությունը՝ 17 սմ է, թևերի բացվածքը՝ 34-38 սմ, կենդանի զանգվածը՝ 25-31գ։ Ցայտուն սև, մոխրա-դարչնագույն ու սպիտակ նախշերով թռչուն է։ Թռիչքի պահին տեսանելի է արտաքին թևի թափահարող փետուրների ցայտերանգությունը՝ սպիտակ ներքին թևի համադրությամբ։ Գլուխը և մեջքը մոխրադարչնագույն են, պարանոցը՝ սև։ Պոչի կենտրոնում փետուրները և վերնապոչը սև են, եզրային փետուրները՝ սպիտակ։ Բնադրման շրջանում կտուցը հիմնականում սևավուն է։ Արուի կզակի սև հատվածն ավելի հստակ է, քան էգինը։ Հետբնադրման շրջանում արուի և էգի կզակի հատվածը թույլ է արտահայտված, կտուցը բաց գույնի է, ծայրը՝ մուգ։ Երիտասարդը նման է հետբնադրման շրջանի անհատին, սակայն ավելի միատարր դեղնադարչնագույն է։ Արտաքին թևի և պոչի կենտրոնում փետուրները դարչնավուն են։


== Կենսակերպ ==
Երամային է։ Հետբնադրման շրջանում ալպյան մարգագետիններում Ձյան ճնճղուկները կազմում են կերակրվող մեծ երամներ։ Համարձակ է, մարդու հարևանությանը՝ անտարբեր։ Բնակվում է բարձրադիր լեռնալանջերում։ Սնվում է սերմերով և մանր անողնաշարավորներով։


== Բազմացում ==
Բնադրում է մայիս-հունիսին՝ փոքր գաղութներով, հազվադեպ՝ զույգերով՝ ժայռաճեղքերում կամ խորշերում, քիվերին, քարակույտերում։ Բույնը կառուցում է խոտերից ու մազերից։ Դնում է 23 մմ տրամագծով, սպիտակ 4-5 ձու։
Գրանցված է Հայաստանի Կարմիր գրքում։
Twelve (Iz*One-ի ալբոմ)

Twelve, հարավկորեական գըրլ բենդ Iz*One-ի առաջին ճապոնալեզու ստուդիական ալբոմը (ընդհանուր երկրորդ)։ Այն թողարկվել է 2020 թվականի հոկտեմբերի 21-ին։


== Թրեք լիստ ==


== Չարթեր ==


== Հավաստագրումներ և վաճառք ==


== Ծանոթագրություններ ==
Ռիե Միներվուա

Ռիե Միներվուա (ֆր.՝ Rieux-Minervois), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 2041 մարդ, բնակչության խտությունը` 96.32 մարդ/կմ²։ Բնակավայրը զբաղեցնում է 21.19 կմ² տարածք։


== Աշխարհագրություն ==
Գտնվում է Փարիզ քաղաքից 620 կմ հարավ, Մոնպելիե քաղաքից` 115 կմ արևմուտք, Կարկասոն քաղաքից` 21 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1154 աշխատունակ (15-64 տարեկան)  բնակիչ, որոնցից ակտիվ էին 754-ը, իսկ ոչ ակտիվները` 400։ Ակտիվության ցուցանիշը կազմում է 65,3 %։ 754 աշխատունակ մարդկանցից աշխատել է 621 անձ (331 տղամարդ և 290 կին)։ Գործազուրկ են եղել 133 անձ (56 տղամարդ և 77 կին)։ 400 անաշխատունակներից 73-ը եղել են աշակերտներ կամ ուսանողներ, 133-ը` թոշակառուներ, իսկ 194-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Մատչ Պրեմիեր

Մատչ Պրեմիեր (ռուս.՝ Матч! Премьер) (նախկինում հայտնի էր 2006-2018 թթ․-ին՝ որպես Նաշ Ֆուտբոլ (ռուս.՝ Наш футбол)), Ռուսաստանի ֆուտբոլի ուղղվածության հեռուստաալիք, հիմնվել է ՆՏՎ Պլյուս մեդիաընկերության կողմից 2006 թ. մարտի 17-ին։ 2012 թ. հուլիսի 20-ից, ըստ պայմանագրի, հեռուստաալիքի ղեկավարումը երեք տարի ժամկետով փոխանցվել է «Լիգա ՏՎ» ԲԲԸ-ը։ Ավելի ուշ ալիքը ձեռք է բերվել «Գազպրոմ Մեդիա» ընկերության կողմից և վերանվանվել Մատչ Պրեմիեր։


== Արտաքին հղումներ ==
Պաշտոնական կայք


== Ծանոթագրություններ ==
Կանե (Օդի գավառ)

Կանե (ֆր.՝ Canet), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 1244 մարդ, բնակչության խտությունը` 88.60 մարդ/կմ²։ Բնակավայրը զբաղեցնում է 14.04 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 95 կմ հարավ-արևմուտք, Կարկասոն քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 835 աշխատունակ (15-64 տարեկան)  բնակիչ, որոնցից ակտիվ էին 590-ը, իսկ ոչ ակտիվները` 245։ Ակտիվության ցուցանիշը կազմում է 70,7 %։ 590 աշխատունակ մարդկանցից աշխատել է 505 անձ (281 տղամարդ և 224 կին)։ Գործազուրկ են եղել 85 անձ (36 տղամարդ և 49 կին)։ 245 անաշխատունակներից 65-ը եղել են աշակերտներ կամ ուսանողներ, 104-ը` թոշակառուներ, իսկ 76-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Դիմփլ Կապադիա

Դիմփլ Կապադիա (հինդի` डिम्पल कपाड़िया, հունիսի 8, 1957(1957-06-08), Մումբայ, Հնդկաստան), հնդիկ կինոդերասանուհի, Filmfare Awards ազգային կինոմրցանակի մրցանակակիր` կանացի լավագույն դերի համար։


== Կենսագրություն ==
Դիմփլ Կապադիան ծնվել է գուջարաթյան գործարար Չունիբհայ Կապադիայի ապահովված ընտանիքում, որտեղ մեծանում էին չորս երեխա։ Դիմփլը երեխաներից ավագն էր։ Նրա կրտսեր քույրը՝ Սիմփլ Կապադիան (1958-2009 թթ.) հետագայում նույնպես դարձել էր դերասանուհի։
Դիմփլ Կապադիայի կինոկարիերան սկսվել է 1973 թվականին՝ 16 տարեկանում, երբ Ռաջ Կապուրը նրան հրավիրեց նկարահանվելու իր «Բոբբի» ֆիլմում, որտեղ նրա խաղընկերն էր Ռիշի Կապուրը։ Կինոնկարը հսկայական հաջողություն ունեցավ ոչ միայն Հնդկաստանում, այլ նաև արտասահմանում։ Դիմփլ Կապադիան և Ռիշի Կապուրը ճանաչվեցին տարվա լավագույն դերասաններ, իսկ Դիմփլ Կապադիան ստացավ իր առաջին Filmfare Award մրցանակը՝ կանացի լավագույն դերի համար։ Չնայած այն հանգամանքին, որ նա միանգամից ճանաչում ստացավ, նույն թվականին ամուսնացավ և լքեց կինոնկարահանման հրապարակը։
1984 թվականին՝ ամուսնալուծվելուց հետո, նա նորից վերադարձավ նկարահանման հրապարակ։ 1985 թվականին Ռիշի Կապուրի հետ կրկին նկարահանվեց, այս անգամ «Սիրո ծով» ֆիլմում և ստացավ իր երկրորդ Filmfare Award մրցանակը։ Ռիշի Կապուրի հետ նա նկարահանվել է նաև 2005 թվականին՝ «Սիրո շրջապտույտում» կինոնկարում։ Դիմփլ Կապադիայի հետագա աշխատանքներից են «Հավատք» (1985 թ.), «Խիզախը» (1986 թ.), «Եթե» (1987 թ.), «Տարօրինակ սեր» (2002 թ.), «Անվախը» (2010 թ.) և այլ ֆիլմեր։ Վերջին շրջանում նա հիմնականում կատարում է հասուն կանանց, մայրերի և տատիկների դերեր։


== Անձնական կյանքը ==
Դիմփլ Կապադիան 1973 թվականին ամուսնացել է հայտնի դերասան Ռաջեշ Կհաննայի հետ։ Ամուսնության ընթացքում նրանք ունեցել են երկու դուստր՝ դերասանուհիներ Թվինկլ Կհաննան և Ռինկլ Կհաննան։ Թվինկլ Կհաննան 2001 թվականին ամուսնացել է դերասան Ակշայ Կումարի հետ։ 1984 թվականին Դիմփլ Կապադիան և Ռաջեշ Կհաննան ամուսնալուծվել են, սակայն պահպանել էին ընկերական հարաբերությունները։


== Մասնակի ֆիլմագրություն ==


== Ծանոթագրություններ ==
Չորբա

Չորբա ( մոլդ.՝ ciorbă), անվանումն է մոլդովական, ռումինական, սերբական, թուրքական, մակեդոնական և բուլղարական տաք խիտ ազգային ապուրների, որոնց հեղուկ մասի բաժինը (մեկ քառորդից մինչեւ կեսը) կազմում է բորշը (կվաս)։


== Բաղադրատոմս ==
Համեմունքներ
Միս
Թռչնի միս
Բուլղարական պղպեղ
Լոլիկ


== Նմանատիպ ուտեստներ ==
Շուրպա


== Տես նաև ==
Բուլղարական խոհանոց
Մոլդովական խոհանոց


== Արտաքին հղումներ ==
Չորբայի բաղադրատոմսը հորթի մսով և սնկով


== Նկարներ ==
Երիշատ (գետակ)

Երիշատ, գետակ Սևանա լճի ավազանում, Մասրիկ գետի կենտրոնական ճյուղը, հնում ավելի շատ հայտնի էր Երիշատ, հետագայում՝ Արաշատ անունով։ Սկիզբ է առնում Ծարասար լեռան լանջից։ Մինչև Գիլի լճի չորացումը, Երիշատը միանում էր Սոդ գետակին և թափվում այդ լիճը։


== Ծանոթագրություններ ==